钦定古今图书集成/明伦汇编/氏族典/第391卷 > 李含章
## 钦定古今图书集成/明伦汇编/氏族典/第391卷 > 李含章

按《万姓统谱》：“含章自少隐居土山，好学，工文词，器度
凝重，每遇良夕，辄吹铁笛吟啸自若，识者异之。太平
兴国中，擢进士上第。尝判户部度支，岁计充羡，奏免
诸道供输一年，寻谪外。祥符末，起判三司，乞便郡，出
知本州。政崇简易，讼狱大省。在郡二年罢。含章数以
戆直得罪，益高放嗜酒，遨游山水间，哦咏自遣。仁宗”
即位，起知江阴军，数月卒。所著有《仙都集》五卷。孙孝
先，以含章荫，累官虞部员外郎，通判池、杭二州，力学
好修，所交如李太伯、杨次公辈，皆世名士，有《柯山集》
十卷。